Нобэ
Iэпхъуэшапхъуэм и дуней-псо махуэщ. 1990 гъэм дыгъэгъазэм и 18-м къащтащ нэгъуэщI щIыналъэ Iэпхъуауэ щылажьэхэмрэ абыхэм я унагъуэхэм щыщхэмрэ я хуитыныгъэхэр хъумэным теухуа дунейпсо зэгурыIуэныгъэр.
Хьэрыпыбзэм и махуэщ. 1973 гъэм дыгъэгъазэм и 18-м ООН-м и Ассамблее нэхъыщхьэм хьэрыпыбзэр яхигъэхьащ Лъэпкъ Зэкъуэтхэм я Зэгухьэныгъэр зэрылажьэ бзэхэм.
1708 гъэм Пётр Езанэм унафэ къыдигъэкIащ Урысей къэралыгъуэр щIыналъэ-щIыналъэу гуэшыным, абыхэм къалэхэр егъэбыдылIэным теухуауэ.
СССР-м и цIыхубэ артист, Социалист Лэжьыгъэм и ЛIыхъужь Никулин Юрий къызэралъхурэ илъэс 92-рэ ирокъу.
Медицинэ щIэныгъэхэм я доктор, КъБКъУ-м и профессор Жамборэ Хьэсэнбий и ныб-жьыр илъэс 83-рэ ирокъу.
Медицинэ щIэныгъэхэм я доктор, КъБКъУ-м и профессор Къущхьэбий Виктор къызэралъхурэ илъэс 82-рэ ирокъу.
КъБР-м и цIыхубэ сурэтыщI, ХудожествэхэмкIэ Урысей Академием, Испан Академием, ЩIДАА-м я академик КIыщ Мухьэдин и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 5, жэщым щIыIэр градуси 8 — 6 щыхъунущ.
